EkBass/fiwiki-20250220-pages-articles huggingface dataset:
Rosljakovo

Rosljakovo () on kaupunkimainen taajama Murmanskin alueen Severomorskin kaupunkipiirikunnassa Venäjällä. Se sijaitsee Kuolanvuonon itärannalla osapuilleen Murmanskin ja Severomorskin kaupunkien puolivälissä. Osana Severomorskin suljettua kaupunkipiirikuntaa myös Rosljakovo on ulkopuolisilta suljettua aluetta. Taajamassa on noin 8700 asukasta (2010). Rosljakovossa sijaitsee ydinsukellusveneiden huoltotelakka ОАО "82. Sudoremontnyi zavod".По факту пожара на АПЛ в Росляково возбудили дело lenta.ru 29.12.2011 == Historia == Ensitiedot paikan asutuksesta ovat vuodelta 1896.Поселку Росляково — 112 лет! MBNEWS.ru 16.10.2008 Vuonna 1959 perustettiin kaupunkimainen taajama. Vuonna 1991 taajamassa avattiin Arkkienkeli Mikaelin kirkko.Росляково. Церковь Михаила Архангела sobory.ru == Lähteet == ==Aiheesta muualla== *Площадь пожара на атомной подводной лодке в Росляково увеличилась, есть пострадавшие Kuvia ydinsukellusveneen palosta 2011. xashtuk.wordpress.com Luokka:Murmanskin alueen kaupunkityyppiset taajamat Luokka:Venäjän suljetut alueet
Euthanasia Coaster

Euthanasia Coaster on hypoteettinen vuoristorata, joka on suunniteltu tappamaan siinä ajava ihminen. Lontoolaisen Royal College of Art -yliopiston tohtoriopiskelija Julijonas Urbonas suunnitteli ja teki siitä pienoismallin vuonna 2010. Huvipuistossa työskennellyt Urbonas totesi vuoristoradan tavoitteen olevan tappaa matkustajansa tyylikkäästi ja kivuttomasti. Urbanos mainitsi radan soveltuvan eutanasiaan tai kuolemanrangaistuksen täytäntöönpanoon. Vuoristoradan kolmen minuutin matka päättyy silmukkasarjaan, jossa ihmiseen kohdistuu minuutin ajaksi tappava yli kymmenen G:n voima. ==Muotoilu== Vuoristorataan kuuluu kahden minuutin nousu 510 metriä korkean tornin huipulle, josta vaunut lähtevät jyrkkään syöksyyn alaspäin. Alamäki vauhdittaa vaunut 360 km/h nopeuteen ennen kuin vaunut saapuvat ensimmäiseen seitsemästä Eulerin spiraalia muistuttavasta silmukasta. Jokainen silmukka on edeltäjäänsä pienempi säilyttäen tappavan 10 G:n voiman matkustajiin minuutin ajan samalla, kun vaunujen vauhti koko ajan hidastuu. Vaunuihin mahtuu 24 matkustajaa kerrallaan. Euthanasia Coaster surmaisi matkustajansa aiheuttamalla heille ensin tajuttomuuden veren pakkautuessa päästä jalkoihin ja edelleen kuoleman aivojen hapenpuutteen takia. Seitsemän peräkkäistä silmukkaa takaisivat 10 G:n kiihtyvyyden minuutin ajaksi, ja tämä tuottaisi Urbonasin mukaan kivuttoman kuoleman kestävimmillekin matkustajille. == Lähteet == == Aiheesta muualla == *Simulaatio vuoristorata-ajelusta *Julijonas Urbonas explaining his design Luokka:Vuoristoradat Luokka:Taideteokset (kuvataide) Luokka:Eutanasia Luokka:Teloitusmenetelmät Luokka:Itsemurha Luokka:Kuvitteellinen tekniikka
Eddie Brigati

Edward ”Eddie” Brigati (s. 22. lokakuuta 1946) on yhdysvaltalainen muusikko ja lauluntekijä, joka tunnetaan etenkin popyhtye The Young Rascalsin laulajana ja toisena yhtyeen pääasiallisista lauluntekijöistä. Brigati valittiin vuonna 1997 Rock and Roll Hall of Fameen ja vuonna 2009 Songwriters Hall of Fameen. == Elämä ja ura == Edward Brigati syntyi Garfieldin kaupungissa New Jerseyssä 22. lokakuuta 1946. Hänen isoveljensä David Brigati oli myös muusikko. Eddie oli kiinnostunut soulista ja R&B-musiikista; ja esiintyi laulajana useiden yhtyeiden kanssa New Jerseyssä ja New Yorkissa ennen pääsyään Joey Dee & The Starliters -ryhmään veljensä Davidin tilalle. Yhtyeessä soittivat myös muun muassa laulaja-urkuri David Cavaliere ja kitaristi Gene Cornish. Vuonna 1964 Brigati, Cavaliere ja Cornish lähtivät The Starlitersistä perustaakseen oman yhtyeensä. Kokoonpanoon liittyi Lionel Hamptonin ja Little Willie Johnin yhtyeissä soittanut rumpali Dino Danelli, ja yhtyeen nimeksi otettiin The Young Rascals (suom. Nuoret riiviöt). Pääasiallisiksi lauluntekijöiksi tulivat Brigati ja Cavaliere. Ahmet Ertegün hankki yhtyeelle levytyssopimuksen Atlantic Recordsilta. The Young Rascalsin ”Good Lovin’” nousi listaykköseksi vuonna 1966. Seuraavana vuonna julkaistiin ”A Girl like You” sekä Brigatin ja Cavalieren yhteistyösävellykset ”Groovin’” ja ”How Can I Be Sure?”. Jälkimmäinen kappale nousi Ison-Britannian singlelistan kärkeen vuonna 1972. Vuonna 1968 yhtye lyhensi nimensä muotoon The Rascals. He saavuttivat menestystä singleillä ”A Beautiful Morning”, ”People Got to Be Free”, ”See” ja ”Carry Me Back”, mutta alkoivat sitten menettää suosiotaan. Brigati jätti yhtyeen vuonna 1970. The Rascalsin jälkeen Brigati on nauhoittanut sooloalbumin Lost in the Wilderness. Hän ei ole yhtyeestä lähtemisen jälkeen esiintynyt Cavalieren kanssa, mutta on tehnyt yhteistyötä Cornishin ja Danellin kanssa The Rascalsin hajoamisen jälkeen. Eddie ja David Brigati ovat nauhoittaneet yhdessä nimellä Brigati. The Rascals valittiin Rock and Roll Hall of Fameen vuonna 1997. Yhtyeen lauluntekijät Brigati ja Cavaliere valittiin vuonna 2009 Songwriters Hall of Fameen. == Lähteet == Luokka:Vuonna 1946 syntyneet Luokka:Elävät henkilöt Luokka:Yhdysvaltalaiset laulajat Luokka:Yhdysvaltalaiset lauluntekijät Luokka:Rock and Roll Hall of Fame Luokka:Songwriters Hall of Fame
Sif Ruud

Sif Einarsdotter Ruud Fallde (6. toukokuuta 1916 Tukholma – 15. elokuuta 2011 Tukholma) oli ruotsalainen Guldbagge-palkittu näyttelijä. Hän pääsi Dramateniin vuonna 1953Sif Ruud avliden. Hän sai tunnustusta muun muassa Madam Flodin roolista televisiosarjassa Hemsöborna 1960-luvulla. Sif Ruud solmi ensimmäisen avioliittonsa käsikirjoittaja Sune Bergströmin kanssa ja sai ensimmäisen lapsensa vuonna 1944. Avioliitto päättyi eroon, ja vuonna 1954 Ruud meni uusiin naimisiin Per-Olof Fallden (k. 2007) kanssa. Tästä liitosta syntyi kaksi lasta. Ruudille myönnettiin professorin arvonimi vuonna 2000. == Elokuvia == * Möte med livet (1952) * Mansikkapaikka (1957) * Den kära leken (1959) * Naapurirakkautta (1960) * Kielot kuiskaavat kuolemaa (1961) * Valkoisen naisen arvoitus (1962) * Kourallinen rakkautta (1974) * Paratiisitori (1977) * Loma Kreikassa (1978) * Pensionaatti Oskar (1995) * Att stjäla en tjuv (1996)Elonet: Sif Ruud == Lähteet == == Aiheesta muualla == * Luokka:Professorin arvonimen saaneet Luokka:Ruotsalaiset näyttelijät Luokka:Vuonna 1916 syntyneet Luokka:Vuonna 2011 kuolleet Luokka:Parhaan naispääosan Guldbagge-palkinnon saajat Luokka:Parhaan naissivuosan Guldbagge- palkinnon saajat Luokka:Litteris et Artibus -palkitut
Viritetty massavaimennin

Viritetty massavaimennin () tai dynaaminen massavaimennin on laite, joka pyrkii vaimentamaan massan värähtelyä ja tärinää esimerkiksi kulkuneuvoissa, työkoneissa, ja rakennuksissa, kuten silloissa ja pilvenpiirtäjissä. Massavaimentimessa resonanssissa värähtelevä apusysteemi aiheuttaa kiinnityspisteessä rakenteen värähtelyä kumoavan voiman. Perinteisestä viritetystä massavaimentimesta on olemassa useita muunnoksia: *tavallinen joustavasti ripustettu massa; *heiluri, johon liittyy vaimennin; *nestevaimennin, jossa heilahtelevana massana on nestettä; *iskunvaimennin, jossa on vapaasti liikkuva törmäilevä massa. ==Lähteet== Luokka:Rakennesuunnittelu Luokka:Konetekniikka
Li Li

Li Li viittaa seuraaviin henkilöihin: *Li Li (sulkapalloilija) *Li Li (pöytätennispelaaja) *Li Li (runoilija) *Li Li (urheiluampuja)
Saina Nehwal

Saina Nehwal (; ) (s. 17. maaliskuuta 1990) on intialainen sulkapalloilija. Nehwal on parhaimmillaan ollut maailman rankingin paras. Syyskuussa 2012 hän oli rankingissa neljäntenä. Nehwal on ensimmäinen intialainen nainen, joka on edennyt kaksinpelin puolivälieriin olympialaisissa ja ensimmäinen intialainen joka on voittanut sulkapallon nuorten maailmanmestaruuskilpailut. Nehwal voitti 21. kesäkuuta 2009 ensimmäisenä intialaisena Super Series -turnauksen. Nehwal voitti Jakartalla Indonesian avoimissa kiinalaisen Wang Linin. Lontoon olympialaisissa 2012 hän saavutti kaksinpelissä pronssia. Hänestä tuli ensimmäinen intialainen sulkapalloilun olympiamitalisti. Lontoon olympialaisten jälkeen hän solmi Rhiti-manageritoimiston kanssa kolmen vuoden ja 7,4 miljoonan dollarin sopimuksen. ==Lähteet== == Aiheesta muualla == * Saina Nehwal BWF-sivustolla Luokka:Intialaiset sulkapalloilijat Luokka:Intialaiset olympiamitalistit Luokka:Vuonna 1990 syntyneet Luokka:Elävät henkilöt
Hevosurheilu (lehti)

Hevosurheilu on suomalainen vuonna 1924 perustettu raviurheiluun ja ratsastukseen keskittynyt urheilulehti. Lehteä julkaisee Suomen Hippos ry:n tytäryhtiö Suomen Hevosurheilulehti Oy. Lehti ilmestyi aiemmin kahdesti viikossa, keskiviikkoisin ja perjantaisin, mutta vuodesta 2022 lähtien se ilmestyy vain kerran viikossa. Lisäksi kerran vuodessa julkaistaan aikakauslehtimallinen jalostuskuvasto ylimääräisenä numerona. Hevosurheilun levikki vuonna 2012 oli 23 835 ja lukijamäärä noin 53 000. Lehden päätoimittajana on 2023 lähtien toiminut Jari-Pekka Rättyä. Aikaisemmin keskiviikon numero keskittyi pelkästään raviurheiluun, mutta perjantain lehti sisälsi myös ratsastusliitteen. Myöhemmin 2022 lehti alkoi ilmestyä vain keskiviikkoisin sisältäen ratsastusliitteen. Kilpaurheilun ja hevosjalostuksen ohella lehti käsittelee muun muassa hevosurheilujärjestöjen toimintaa, hevostaloutta sekä hevosten lääkintää ja hoitoa. Lehteä julkaiseva Suomen Hevosurheilulehti Oy julkaisee myös viikoittain ilmestyvää 7 oikein -lehteä, joka sisältää kaikkien Suomessa järjestettävien totoravien lähtölistat. == Historia == Hevoslehti-nimisenä ilmestymään alkaneen Hevosurheilun perusti vuonna 1924 toimittaja Aimo Ilmarinen, joka aikaisemmin oli työskennellyt muun muassa Päivälehden ja Helsingin Sanomien sekä useiden hevos- ja maatalouslehtien palveluksessa. Ennen uuden lehden perustamista hän oli pitkään toimittanut Maatalous-lehden liitteenä ilmestynyttä Hevoshoitoa. Vuonna 1927 Hevoslehti muutti nimensä Hevostaloudeksi, ja 1938 se siirtyi Ilmarisen omistuksesta Suomen Hevosjalostusliittojen Keskusliiton haltuun. Hevostalous ilmestyi vuosien varrella myös Suomen Ravirenkaan ja Suomen Ratsastajainliiton kustantamana, kunnes vuonna 1973 julkaisijaksi tuli vastaperustettu Suomen Hippos. Hevosurheiluksi lehti oli muuttanut nimensä 1972.Kemiläinen, Jorma: "Lehden pitkä historia lyhyesti", Hevosurheilu, nro. 16 B 2014, s. 92. Viitattu 22.8.2014. Vuoden 2024 lehtien kannessa on kultainen lista ja 100-symboli lehden nimen alapuolella. == Päätoimittajia == *Erkki Sihvola *Risto Olamo *Jorma Kemiläinen (1996–2013) *Jussi Lähde (2013–2016) *Stiina Ikonen (2017–2021) *Tero-Mikko Talaslahti (2021-2023) *Jari-Pekka Rättyä (2023) == Lähteet == == Kirjallisuutta == * * * ==Aiheesta muualla== * Hevosurheilun kotisivut. Luokka:Suomalaiset hevosurheilulehdet
The Suite Life Movie

The Suite Life Movie on vuonna 2011 ensi-iltansa saanut elokuva, joka perustuu televisiosarjaan Viiden tähden merielämää. Elokuvassa ovat näyttelijöinä esimerkiksi Cole ja Dylan Sprouse. Elokuva näytettiin Disney Channelilla lokakuussa 2011. == Aiheesta muualla == * Luokka:Vuoden 2011 yhdysvaltalaiset elokuvat Luokka:Disney Channelin elokuvat
Brubaker – kiveäkin kovempi

Brubaker – kiveäkin kovempi on vuonna 1980 ensi-iltansa saanut vankilaan sijoittuva draamaelokuva, joka perustuu Thomas Murtonin kokemuksiin yrityksistään parantaa vankien oloja Arkansasin vankilanjohtajana. Elokuvan pääosia esittävät Robert Redford, Yaphet Kotto, Jane Alexander, Murray Hamilton, David Keith, Morgan Freeman, Matt Clark, Tim McIntire ja Richard Ward. Nicolas Cage tekee elokuvassa pienen cameoroolin, joka oli hänen ensimmäinen elokuvaesiintymisensä. Elokuvan on ohjannut Stuart Rosenberg, ja se voitti Golden Reel Award palkinnon parhaasta äänityksestä. ==Arvioita== Video-oppaassa vuodelta 1994 Harri Närhi pitää erityisesti Redfordin vakuuttavasta roolityöstä ja antaa elokuvalle kolme tähteä viidestä, mikä vastaa sanallista arviota ”hyvä”. ==Lähteet== ==Aiheesta muualla== * * * Luokka:Yhdysvaltalaiset draamaelokuvat Luokka:Vuoden 1980 yhdysvaltalaiset elokuvat Luokka:Vankilaelokuvat
Petr Mrázek

Petr Mrázek (s. 14. helmikuuta 1992 Ostrava, Tšekkoslovakia) on tšekkiläinen jääkiekkomaalivahti ja lajin maailmanmestari MM-kisoista 2024. Hän edustaa NHL-joukkue Chicago Blackhawksia. Mrázek on HC Vítkovicen kasvatti. Syksyllä 2009 hän siirtyi Kanadan OHL-juniorisarjan Ottawa 67’siin. Mrázekin toisen OHL-kauden päätteeksi Detroit Red Wings varasi hänet NHL:n varaustilaisuuden viidennellä kierroksella. Mrazek edusti Tšekkiä jääkiekon MM-kilpailuissa vuonna 2017. Detroit Red Wings kauppasi Mrázekin Philadelphia Flyersiin kesken NHL-kauden 2017–2018. Heinäkuussa 2021 Mrázek solmi kolmen vuoden ja arvoltaan 11,4 miljoonan dollarin sopimuksen Toronto Maple Leafsin kanssa.https://www.sportsnet.ca/nhl/article/petr-mrazek-joining-maple-leafs- three-year-11-4m-deal/ Kesällä 2022 Maple Leafs kauppasi Mrázekin Chicago Blackhawksiin vaihdossa varaustilaisuuden varausvuoroon. Tammikuussa 2024 Mrazek teki Blackhawksin kanssa kaksivuotisen ja yhteensä 8,5 miljoonan dollarin arvoisen jatkosopimuksen. https://www.sportsnet.ca/nhl/article/blackhawks-sign-goaltender-petr-mrazek- to-two-year-contract-extension/ == Lähteet == * === Viitteet === Luokka:Tšekkiläiset jääkiekkomaalivahdit Luokka:Chicago Blackhawksin pelaajat Luokka:Detroit Red Wingsin varaamat pelaajat Luokka:Vuonna 1992 syntyneet Luokka:Elävät henkilöt
Budan kukkulat

Budan kukkulat () on matala vuorijono Budapestin länsiosissa, Budassa. Sen korkein ja samalla Budapestin korkein kohta on 529 metriin kohoava János-hegy. Muita korkeita kukkuloita ovat Hármashatár-hegy (497 metriä) ja Széchenyi-hegy (471 metriä).Luoto s. 78–79 Kukkuloilla menee monia kävelyreittejä, ja viikonloppuisin osa reiteistä on täynnä ihmisiä. Kukkuloilla kulkee lastenrautatie Gyermekvasút, jonka henkilökuntana on pääasiassa 10–14-vuotiaita. == Lähteet == * === Viitteet === == Aiheesta muualla == Luokka:Budapest Luokka:Unkarin vuoristot
Budan taistelu

Budan taistelu voi viitata seuraaviin asiohin: *Budan piiritys, vuoden 1541 taistelu, jossa Suleiman Suuren osmanit valtasivat keskisen Unkarin *Budan piiritys, vuoden 1542 taistelu, jossa Budaa yritettiin vallata takaisin osmaneilta *Budan taistelu, vuoden 1684 taistelu, jossa itävaltalaiset yrittivät vallata Budaa osmaneilta *Budan taistelu, vuoden 1686 taistelu, jossa ristiretkeläisarmeija valtasi Budan *Budan taistelu, taistelu unkarin vallankumouksen aikana 1849
Klára Körmendi

Klára Körmendi on unkarilainen pianisti. Hän syntyi Budapestissa ja opiskeli Kornél Zemplénin johdolla Bartók-konservatoriossa sekä Péter Solymosin johdolla Liszt-akatemiassa, josta hän sai diplominsa erinomaisin arvosanoin vuonna 1967. Hän on levyttänyt esimerkiksi Boulez'n, Messiaenin, Berion ja Holligerin musiikkia Hungarotonille sekä Debussyn ja Ravelin musiikkia sekä Satien koko pianotuotannon Naxokselle.Naxos.com: Klara Kormendi == Lähteet == == Aiheesta muualla == * Körmendi Klára (Franz Lisztin musiikkiakatemia) * AllMusic: Klára Körmendi Luokka:Unkarilaiset pianistit Luokka:Syntymävuosi puuttuu Luokka:Elävät henkilöt
SMS Breslau

SMS Breslau oli Saksan keisarikunnan laivaston Magdeburg-luokan kevyt risteilijä ensimmäisessä maailmansodassa. == Valmistus == Alus tilattiin AG Vulcanilta Stettinistä, missä köli laskettiin 1910. Se laskettiin vesille 16. toukokuuta 1911 ja valmistui 10. toukokuuta 1912.Gardiner, Robert s. 159 == Palvelus == Ensimmäisen maailmansodan alkaessa alus muodosti taisteluristeilijä SMS Goebenin kanssa Saksan Välimeren laivueen (), jonka paettua Turkkiin alus nimettiin uudelleen Ottomaanien laivaston Midilliksi. Saksalainen miehistö jatkoi palvelustaan aluksella. Alus teki Yavuz Sultan Selimin (entinen SMS Goeben) kanssa iskuja Venäjän Mustanmeren rannikon kohteisiin. Se upposi osuttuaan viiteen miinaan iskussa Imbrossaarelle.Gardner, Robert (ed) s. 160-161 == Lähteet == * === Viitteet === == Aiheesta muualla == * Messinan läpimurto, Hakkapeliitta, 23.09.1930, nro 39, s. 10, Kansalliskirjaston digitaaliset aineistot Luokka:Magdeburg- luokan risteilijät Luokka:Saksalaiset ensimmäisen maailmansodan risteilijät
Budan taistelu (1686)

Budan taistelu käytiin 1686 Pyhän liiton ja Osmanien valtakunnan välillä. Se oli jatkoa pari vuotta aiemmin käydylle Wienin taistelulle, jossa osmanit yrittivät vallata Wienin. Budan tappion jälkeen osmanit menettivät pian hallintansa Unkarista. Wienin taistelussa osmaneilla väitettiin olleen jopa 300 000 miestä, vaikka todellisuudessa luku oli huomattavasti pienempi. Ratkaiseva taistelu käytiin 12. syyskuuta 1683, kun Puolan kuningas Juhana III Sobieski hyökkäsi Wieniä piirittäneitä osmaneita vastaan. Samaan aikaan piiritetyt tekivät rynnäkön. Voiton seurauksena Pyhä liitto pystyi valtaamaan useita kaupunkeja ja linnoituksia myös Unkarin alueelta. Budan komentaja pystyi kuitenkin vastustamaan kolmen vuoden ajan.Molnár, s. 131. Paavi Innocentius XI muodosti uuden Pyhän liiton, ja se lähti 1686 kohti Budaa. Joukkoja johti Lothringenin herttua Kaarle V. Wienin piiritys alkoi kesäkuussa, ja se kesti lopulta 78 päivää. Budan puolustusta johtanella Abdurrahman Abdi paššalla oli käytössään 10 000 miestä ja 400 tykkiä. Pyhän liiton armeijassa oli unkarilaisia, itävaltalaisia, puolalaisia, venetsialaisia ja venäläisiä. Piiritys pitkittyi, sillä tykit eivät mahtaneet mitään Budan linnan muureille. Osmanien viimeiset sotilaat olivat turvassa muurien takana.Stampe. Piirityksen ratkaissut hyökkäys tapahtui 2. syyskuuta.Tucker, s. 663. Yksi kuulista osui Tapanin torniin ja sujahti ikkuna-aukosta sisään. Se osui suoraan ruutivarastoon ja räjäytti tornin hajalle. Räjähdys tappoi 1 500 osmanisotilasta ja heidän tykistöasemansa. Osmanien oli pakko antautua. Seuraavien kuukausien aikana Pyhä liitto pystyi valtaamaan suuren osan Unkarin alueesta. Budan linna vaurioitui niin pahoin, että unkarilaiset purkivat sen muureja lukuun ottamatta 1715 ja rakennuttivat paikalle barokkipalatsin. == Lähteet == * * * === Viitteet === == Aiheesta muualla == Luokka:Budapestin historia Luokka:Osmanien valtakunnan taistelut Luokka:1686
SMS Augsburg (1909)

SMS Augsburg oli Saksan keisarikunnan laivaston Kolberg-luokan kevyt risteilijä ensimmäisessä maailmansodassa. == Valmistus == Alus tilattiin Kielin laivastontelakalta, missä köli laskettiin 1908 telakkanumerolla 34. Alus laskettiin vesille 10. heinäkuuta 1909 ja otettiin palvelukseen 1. joulukuuta 1910.Gardner, Robert s. 159 == Palvelus == Alus oli tykistökoululaivana 1912 ja siirrettiin 1914 rannikkopuolustukseen.Gröner, Erich s. 107 Alus aseistettiin uudelleen 1916–1917 kuudella 150 millimetrin SKL 45 pituuskaliiperin tykillä ja aseistusta vahvennettiin 1918 kahdella 88 millimetrin 45 pituuskaliiperin ilmatorjuntatykillä ja kahdella 500 millimetrin torpedoputkella. Syyskuussa 1920 ensimmäisen maailmansodan jälkeen alus luovutettiin sotakorvauksena Japanille aluksena Y3, jota ei kuitenkaan vastaanotettu ja romutettiin Dordrechtissä 1922. == Lähteet == * === Viitteet === Luokka:Kolberg-luokan risteilijät Luokka:Saksalaiset ensimmäisen maailmansodan risteilijät
The Contract

The Contract on Bruce Beresfordin ohjaama jännityselokuva, joka sai ensi- iltansa vuonna 2006. Elokuvan pääosia esittävät Morgan Freeman, John Cusack, Jamie Anderson, Megan Dodds, Jonathan Hyde, Corey Johnson ja Alice Krige. Elokuva julkaistiin suoraan videolle. == Rooleissa == == Aiheesta muualla == * Luokka:Yhdysvaltalaiset jännityselokuvat Luokka:Vuoden 2006 yhdysvaltalaiset elokuvat Luokka:Bruce Beresfordin ohjaamat elokuvat
Pankreatikoduodenektomia

Pankreatikoduodenektomia on tyypillisimmin haimasyövän hoidossa käytettävä leikkaus.NCBI: PMC: Pancreaticoduodenectomy Se tunnetaan myös Whipplen leikkauksena, ja siinä potilaalta poistetaan haiman pää sekä pohjukaissuoli.Terveysportti: Kroonisen haimatulehduksen komplikaatioiden endoskooppinen hoito Ensi kertaa se toteutettiin vuonna 1909, mutta se sai laajempaa käyttöä periampullaarikarsinoomien hoidossa vasta Whipplen ja kumppanien raportin ansiosta 1930-luvulla. Leikkaukseen kuitenkin liittyi pitkään noin 25 % kuolleisuus, ja haimasyöpää sairastaneiden viisivuotiseloonjääminen toimenpiteen jälkeen oli alle 5 %. 1980-luvulta alkaen tulokset ovat selkeästi parantuneet, ja leikkauksen jälkeisen sairaalakuolleisuuden on raportoitu toistuvasti olevan alle 3 %. Haiman adenokarsinoomaa sairastavien potilaiden viisivuotisselviytyminen Whipplen leikkauksen jälkeen on nykyisin noin 20 %, ja jos syöpää ei ole imusolmukkeissa, se saattaa olla jopa 40 %. Jos taudin hoidossa käytetään pelkkää kemoterapiaa, on viisivuotisselviytyminen alle 5 %.USC Department of Surgery: Whipple operation/surgery Pankreatikoduodenektomiaa käytetään nykyisin myös esimerkiksi kroonisen haimatulehduksen ja hyvänlaatuisten kasvainten hoidossa. == Lähteet == Luokka:Poistoleikkaukset Luokka:Onkologia
Genette Taten katoamistapaus

Genette Tate oli 13-vuotias brittiläinen tyttö, joka katosi jakaessaan lehtiä iltapäivällä 19. elokuuta 1978. Kadonneen polkupyörä ja sanomalehdet löydettiin kapealta tieltä Aylesbearessa, Devonissa. Vain minuutteja ennen katoamistaan Tate oli puhunut kahden ystävänsä kanssa. On epäilty, että tyttö joutui sarjamurhaaja Robert Blackin uhriksi. Vuonna 1978 Black liikkui työnsä merkeissä punaisella Ford Transit -pakettiautolla, ja samanlaisen ajoneuvon nähtiin liikkuvan alueella hetkeä ennen Taten katoamista. Ajoneuvoa ei koskaan kyetty jäljittämään.BBC News: Longest missing person inquiry - 20 years on Black pidätettiin vuonna 2005, mutta todisteiden puutteessa häntä ei saatu epäillystä rikoksesta oikeuteen. Myös Peter Tobinia on tutkittu tapauksen yhteydessä.Scotsman.com: Did Tobin also kill Genette? Tate katosi lähes näköetäisyydellä kotoaan, ja hänen polkupyöränsä pyörät pyörivät vielä, kun ensimmäiset todistajat saapuivat katoamispaikalle. Lehdet olivat levinneet eri puolille tietä. Epäiltyä murhaa on pidetty yhtenä Britannian hämmentävimmistä rikosmysteereistä vuosikymmenien aikana. Taten katoamisessa on huomattavia samankaltaisuuksia vuonna 1969 tapahtuneen 13-vuotiaan April Fabbin katoamistapauksen kanssa.Guardian.co.uk: Missing girl: police check unsolved 1969 file == Lähteet == Luokka:Devonin historia Luokka:Katoamistapaukset Yhdistyneessä kuningaskunnassa Luokka:1970-luvun katoamistapaukset Luokka:Vuonna 1965 syntyneet Luokka:Kuolinvuosi tuntematon
Alan Dinehart

Alan Mason Dinehart (3. lokakuuta 1889 Saint Paul, Minnesota – 17. heinäkuuta 1944 Hollywood, Kalifornia) oli yhdysvaltalainen näyttelijä, joka esiintyi Broadwaylla ja aloitti lisäksi elokuvauran vuonna 1931. Hän oli kuolemaansa saakka naimisissa näyttelijä Mozelle Brittonin kanssa, ja molemmat puolisot on haudattu Forest Lawn Memorial Parkiin. Dinehart sai kaksi lasta. Elokuvia, joissa Dinehart esiintyi, olivat muiden muassa Suurkaupungin houkutuslinnut (1931) ja Supernatural (1933). == Aiheesta muualla == * Luokka:Yhdysvaltalaiset näyttelijät Luokka:Vuonna 1889 syntyneet Luokka:Vuonna 1944 kuolleet
Rakkauden kahvila

Rakkauden kahvila (Feast of Love) on vuonna 2007 ensi-iltansa saanut yhdysvaltalainen romanttinen draamaelokuva, joka perustuu Charles Baxterin romaaniin. Elokuvan pääosia esittävät Morgan Freeman, Greg Kinnear, Radha Mitchell, Selma Blair, Toby Hemingway, Stana Katic ja Fred Ward. Elokuvan on ohjannut Robert Benton. == Aiheesta muualla == * Luokka:Vuoden 2007 yhdysvaltalaiset elokuvat Luokka:Yhdysvaltalaiset romanttiset draamaelokuvat Luokka:Robert Bentonin ohjaamat elokuvat Luokka:Yhdysvaltalaiset romaaneihin perustuvat elokuvat Luokka:Metro-Goldwyn-Mayerin elokuvat
Zheng Tianxiang

Zheng Tianxiang (; 1. elokuuta 1914 – 10. lokakuuta 2013 Peking) oli kiinalainen tuomari ja poliitikko. Hän syntyi Sisä-Mongoliassa ja opiskeli 1930-luvulla Tsinghuan yliopistossa. Hän oli Neuvoa-antavan keskuskomission jäsenenä vuosina 1982–1992 ja toimi Kiinan korkeimman oikeuden presidenttinä vuosina 1983–1988. ==Lähteet== Luokka:Tuomarit Luokka:Kiinalaiset poliitikot Luokka:Vuonna 1914 syntyneet Luokka:Vuonna 2013 kuolleet
Pienin painajainen perheessä

Pienin painajainen perheessä () on vuonna 2010 ensi-iltansa saanut yhdysvaltalainen komediaelokuva, joka on jatko-osa elokuville Perhe on painajainen ja Painajainen perheessä. Se on Perhe on painajainen-elokuvasarjan kolmas ja viimeinen osa. Elokuvan on ohjannut Paul Weitz. Elokuvan pääosia esittävät Robert De Niro, Ben Stiller, Owen Wilson, Blythe Danner, Teri Polo, Jessica Alba, Dustin Hoffman ja Barbra Streisand. Kritiikistä huolimatta elokuva oli taloudellinen menestys ja voitti Razzie-palkinnon huonoimmasta naissivuosasta. == Rooleissa == ==Lähteet== == Aiheesta muualla == * * Luokka:Yhdysvaltalaiset komediaelokuvat Luokka:Vuoden 2010 yhdysvaltalaiset elokuvat Luokka:Paul Weitzin ohjaamat elokuvat
Adolf Urban

Adolf Urban (9. tammikuuta 1914 Gelsenkirchen – 23. toukokuuta 1943) oli saksalainen jalkapalloilija, joka oli pelipailkaltaan hyökkääjä. Schalke 04:a edustanut Urban pelasi vuosina 1935–1942 Saksan jalkapallomaajoukkueessa 21 ottelua, joissa hän teki yksitoista maalia.National Football Teams: Urban, Adolf Urbanille myönnettiin Rautaristi. Hän kaatui toisessa maailmansodassa. == Lähteet == Luokka:Saksalaiset jalkapalloilijat Luokka:Saksalaiset toisessa maailmansodassa kaatuneet Luokka:Vuonna 1914 syntyneet Luokka:Vuonna 1943 kuolleet
Bromibentseeni

Bromibentseeni eli fenyylibromidi (C6H5Br) on bentseenin bromattu johdannainen. Yhdistettä käytetään orgaanisessa synteesissä ja liuottimena. ==Valmistus ja käyttö== Bromibentseeniä valmistetaan bromaamalla bentseeniä ja reaktio on tyypiltään elektrofiilinen aromaattinen substituutio. Reaktion katalyytteinä käytetään tyypillisesti raudan tai alumiinin halideja tässä tapauksessa rauta(III)bromidia tai alumiinibromidia.William Fruscella: Benzene, Kirk-Othmer Encyclopedia of Chemical Technology, John Wiley & Sons, New York, 2001 Viitattu 31.12.2011 :C6H6 \+ Br2 → C6H5Br + HBr Bromibentseeniä käytetään orgaaniseen synteesiin, erityisesti fenyylimagnesiumbromidin valmistamiseen. Sitä voidaan käyttää myös liuottimena ja moottoriöljyjen lisäaineena. ==Myrkyllisyys== Bromibentseeni on ihoa ärsyttävä yhdiste.. Se on myös maksalle myrkyllinen aine. Ihmisen elimistössä se metaboloituu sytokromi P450 -ryhmään kuuluvien entsyymien vaikutuksesta epoksideiksi bromibentseeni-1,2-epoksidiksi ja bromibentseeni-3,4-epoksidiksi. Nämä ovat voimakkaasti alkyloivia yhdisteitä. Bromibentseeni voi metaboloitua myös myrkyllisiksi katekoli- ja kinonijohdannaisiksi. ==Lähteet== ==Aiheesta muualla== *Bromibentseenin käyttöturvallisuustiedote, Sigma Aldrich, viitattu 26.12.2014. Luokka:Aromaattiset yhdisteet Luokka:Organohalidit Luokka:Bromiyhdisteet
Granholm

Granholm on muun muassa seuraavien henkilöiden sukunimi: * Bruno Granholm (1857–1930), suomalainen arkkitehti * Elin Granholm (1902–1981), suomenruotsalainen runoilija * Erik Granholm (1917–2006), suomalainen insinööri, yrittäjä ja yritysjohtaja, teollisuusneuvos * Erik Gustaf Granholm (1807–1872), suomalainen soitinrakentaja ja pianotehtailija * Florentin Granholm (1836–1922), suomalainen arkkitehti, Erik Gustaf Granholmin poika * Gerda Granholm (1922–2001), suomenruotsalainen kirjailija * Jennifer Granholm (s. 1959), kanadalaissyntyinen yhdysvaltalaispoliitikko * Henrik Granholm (s. 1945), suomalainen jääkiekkoilija * Marko Granholm (s. 1970), suomalainen jalkapalloilija * Martin Granholm (s. 1946), suomalainen yritysjohtaja ja teollisuusneuvos * Olof Granholm (1924–2016), suomenruotsalainen kirjailija * Runar Granholm (1889–1937), suomalainen kamreeri ja tenniksenpelaaja * Viktor Granholm (s. 1997), norjalainen jääkiekkoilija * Åke Granholm (1926–1981), suomalainen säveltäjä ja sanoittaja.
Esther Leander

Esther Nzungwa Leander (o.s. Mutuvi, s. 1970) on kenialaissyntyinen suomalainen projektipäällikkö ja monikulttuurisen työn asiantuntija, koulutukseltaan hän on kauppatieteiden maisteri. == Ura ja elämä == Leander opiskeli yhteiskuntatiedettä Ateenan yliopistossa 1980-luvulla ja avioitui kinshasankongolaisen miehen kanssa. Kongon sisällissodan takia he muuttivat Suomeen kaksivuotiaan poikansa kanssa vuonna 1994. Vuonna 1996 Leander pääsi Immigrés-projektin kautta Afrobeat-nimiseen yhtyeeseen, jossa hän esiintyi laulajana ja tanssijana. Samana vuonna hän liittyi Porvoon ”Lady Chorus”- sekä Porvoon seurakunnan ”Varia Voce” -nuorisokuoroihin. Leander valittiin Suomen vuoden pakolaisnaiseksi vuonna 1999Vuoden pakolaisnainen on vahva zairelainen , MTV Uutiset 8.3.1999. Viitattu 14.4.2017.. Samoihin aikoihin Leander aloitti politiikan uransa Suomen Kristillisdemokraattien puolueessa ja oli mukana perustamassa Kristillisdemokraattien maahanmuuttajatyöryhmää. Hän ja 9 muuta taiteilijaa julkaisivat vuonna 2002 Réfugiés-kirjan ja laulu-CD:n. Projektin kustantajana toimi Rauhanturvaajat ry. Leander on toiminut Suomen Pakolaisapu ry:n hallituksen jäsenenä vuosina 2006–2007 ja on ollut THHL Kanta-Hämeen piirin hallituksen jäsen ja varaluottamusmies vuosina 2006–2011. Suomen kommunistisen puolueen jäsenenä hän on toiminut ajalta 2006–2010, jolloin hän asettui eduskuntavaalien ehdokkaaksi vuonna 2007. Hän oli EU-vaalien ehdokkaana vuonna 2009. 2008 hänet valittiin valtakunnallisesti Pardian maahanmuuttajia työntekijöiden tukihenkilöksi. Vuonna 2010 Leander valittiin Suomen Demokraattiseen Sivistysliittoon ry valtuuston varapuheenjohtajaksi, ja samana vuonna hän siirtyi Vasemmistoliittoon. 2011 Leander toimii projektipäällikkönä Osallisena Suomessa -nimisessä projektissa Hämeenlinnan kaupungissa. ==Lähteet== * http://www.aamuposti.fi/artikkeli/239099-naapurit- tutuiksi-taloyhtion-juhlissa * http://www.hameenlinna.fi/Kaupunki- info/Kehittyva-kaupunki/Kehittamishankkeet1/Paattyneet-projektit/Osallisena- Suomessa/Oikea-reuna---Osallisena-suomessa/ * http://www.globalmusic.fi/index.php?page=Afro-Beat * http://www.tiedonantaja.fi/vanha-arkisto/2007-9-2/uutinen-03 * http://www.skphame.com/vaalilehti2007.html * http://www.desili.fi/hallinto.html === Viitteet === == Aiheesta muualla == * Esther Leander - Malaika (My Angel), Youtube * Suomi, uusi kotimaa - tietoa kotoutujalle, Sisäministeriö Luokka:Elävät henkilöt Luokka:Vuonna 1970 syntyneet Luokka:Suomalaiset henkilöt Luokka:Kenialaiset henkilöt
Fable II

Fable II on roolipeli, joka julkaistiin lokakuussa 2008. Se on jatkoa vuonna 2004 ilmestyneelle Fablelle. Pelin on kehittänyt Lionhead Studios ja julkaissut Microsoft Game Studios. Peli on voittanut BAFTA-palkinnon. Pelin tapahtumat sijoittuvat Albion-nimiseen kuvitteelliseen maailmaan 500 vuotta alkuperäisen Fablen tarinan jälkeen. Alkuperäisestä Fablesta poiketen pelaajalla on mahdollisuus valita pelihahmonsa sukupuoli. == Lähteet == == Aiheesta muualla == * Luokka:Toimintaroolipelit Luokka:Xbox 360 -pelit Luokka:Vuoden 2008 videopelit Luokka:Britanniassa kehitetyt videopelit Luokka:Avoimen pelimaailman pelit
Maire Halava

Maire Annikki Halava (oik. Hämäläinen; 26. maaliskuuta 1911 Helsinki – 18. heinäkuuta 2004 Helsinki) oli suomalainen pianisti. == Ura == Halava oli kiinnostunut soittamisesta jo pikkutyttönä. Kouluaikana hän opiskeli pianonsoittoa Helsingin musiikkiopistossa ja toimi samalla jonkin aikaa Aino Achtén laululuokan pianistina. Ensikonserttinsa hän piti Helsingissä lokakuussa 1931, minkä jälkeen hän opiskeli lukuvuoden 1931–32 Pariisissa Nadia Boulangerin luokalla. Halava suoritti pianodiplomin 1933 mutta jatkoi edelleen opintojaan ulkomailla. Hän kuuluu puolalaisen Jan Hoffmanin sekä suomalaisten Elli Rängman-Björlinin ja Ingeborg Hymanderin oppilaisiin. Halava soitti muun muassa Helsingin kaupunginorkesterin ja Radio-orkesterin solistina. Hänen ohjelmistoonsa kuuluivat muun muassa Ludwig van Beethovenin, Frédéric Chopinin ja Robert Schumannin sekä hänen suosikkisäveltäjäkseen tiedetyn Johannes Brahmsin teokset. Halava tuli erityisen tunnetuksi radioesiintymisistään, joista monet olivat suoria lähetyksiä. Hänen uransa huippuaikoja olivat 1940-luku ja 1950-luku, joskin radiota varten tehdy esitykset jatkuivat vielä 1960-luvulla. Hän toimi lisäksi tuntiopettajana Sibelius-Akatemiassa 1967–1974. Hänen soolokonserttinsa olivat odotettuja musiikkielämän tapauksia. Ohjelmiston rungon muodostivat Beethoven, Chopin ja Schumann sekä Halavan usein suosikkisäveltäjäkseen mainitsema Brahms.Halava tuli tunnetuksi kaikkialla Suomessa lukuisten radioesiintymistensä välityksellä, joista monet soitettiin vielä suorana. Halava matkusti mielellään ja luki kirjallisuutta useilla kielillä. Viime vuosikymmenien ajan hän seurasi tiiviisti musiikkielämää ja hänet saattoi nähdä Helsingissä konserteissa aina siihen saakka kunnes liikkumisen rajoitukset kävivät ylivoimaisiksi. == Yksityiselämä == Halavan puoliso oli pankinjohtaja Juho Hämäläinen, jonka kanssa hän avioitui 1934. Pariskunnalla oli kolme lasta. Heidän poikansa oli varatuomari Pekka Hämäläinen. ==Levytyksiä== * Piano Recordings 1951–1966 (3CD). Finlandia Classics FINCLA 23 (2016). ==Lähteet== * Heinonen, Eero: Maire Halavan muistokirjoitus. Helsingin Sanomat 18.7.2004. (Viitattu 14.8.2020.) * Kuka kukin on 1978, s. 171. Helsinki 1978. ISBN 951-1-04755-8 Luokka:Suomalaiset pianistit Luokka:Vuonna 1911 syntyneet Luokka:Vuonna 2004 kuolleet
Metsämäen ravirata

Metsämäen ravirata on Turun kaupungissa Metsämäen kaupunginosassa sijaitseva vuonna 1978 avattu ravirata. Radan toiminnasta vastaa Turun Hippos ry. Se sijaitsee seututie 222:n eli Vanhan Tampereentien varrella, kuuden kilometrin päässä Turun keskustasta. Metsämäen ravirata rakennettiin vanhan Metsämäen kartanon maille. Se korvasi vuonna 1973 käytöstä poistuneen Kupittaan raviradan. Ensimmäiset ravit Metsämäessä järjestettiin 2. maaliskuuta 1978. Vuonna 2003 radan omistava Turun Hippos osti kaupungilta raviradan alueella sijaitsevat kartanon rakennukset. Metsämäki on pelivaihdoltaan Suomen neljänneksi suurin ravirata. Kuninkuusravit Metsämäessä on järjestetty vuosina 1983 ja 2001. Vuoden 1983 Kuninkuusraveissa yleisöä oli kahden päivän aikana hieman yli 22 000, vuoden 2001 Kuninkuusravit tekivät Metsämäen yleisöennätyksen 47 000 kävijällä. Tavallisten iltaravien yleisömäärä on keskimäärin 900–1 000 henkeä. Suomen Hippos valitsi Metsämäen vuonna 2006 Vuoden raviradaksi. Metsämäen merkittävin vuosittainen suurkilpailu on syyskuussa järjestettävä Kylmäveristen Pohjoismaiden mestaruus. == Rata == Radan ympärysmitta on 1000,09 metriä. Etusuoran pituus on 180 m ja sen leveys 25 m. Takasuoran pituus on 170 m ja leveys 20 m. Radan säde on 88 metriä. === Rataennätykset === * Lämminveriset: 1.12,0aly, Present S – 8.6.2009. * Kylmäveriset: 1.20,7ake, Järvsöfaks – 30.9.2006. * Suomenhevoset: 1.21,2aly, Parvelan Retu – 9.10.2021. == Katsomorakennus == Katsomorakennuksessa on 700 istumapaikkaa ja 400 paikkainen Ravintola Metsämäki, josta on näkyvyys raviradalle. Samassa rakennuksessa on myös Totohallissa kaksi kahviota ja yksi baari, sekä kolme 30-paikkaista kabinettia. == Vinttikoirarata == Raviradan sisäkentällä sijaitsee Turun Greyhound Klubin omistama vinttikoirarata, Metsämäen Greyhound Stadion. Rata valmistui vuonna 1996 ja siellä järjestetään noin kymmenet kilpailut vuodessa.Turun Greyhound Klubi == Lähteet == == Aiheesta muualla == *Metsämäen raviradan kotisivut Luokka:Suomen raviradat Luokka:Turun urheilupaikat Luokka:Metsämäki
Tehnologitšeski institutin metroasema

Tehnologitšeski institut () (suom. Teknologinen instituutti) on Pietarin metron asema Kirovin-Viipurin- ja Moskovan–Petrogradin-linjoilla. Kirovin- Viipurin linjan asema avattiin 15. marraskuuta 1955 ja Moskovan-Petrogradin linjan asema 19. huhtikuuta 1961. Asema sijaitsee Kirovin-Viipurin linjalla asemien Puškinskaja (pohjoisessa) ja Baltijskaja (etelässä) välillä ja Moskovan-Petrogradin linjalla asemien Sennaja ploštšad (pohjoisessa) ja Frunzenskaja (etelässä) välillä. Asema on koristeltu 24 reliefillä, jotka kuvaavat venäläisiä ja neuvostoliittolaisia tiedemiehiä. 4\. huhtikuuta 2017 sinisellä linjalla Sennaja ploštšadin ja Tehnologitšeski institutin välillä itsemurhapommittaja räjäytti pommin metrovaunussa, tappaen 14 ihmistä ja haavoittaen ainakin 49 ihmistä. ==Lähteet== ==Aiheesta muualla== * Kuvia asemasta Luokka:Pietarin metroasemat
Norbert Glanzberg

Norbert Glanzberg (12. lokakuuta 1910 Rohatyn, Itävalta-Unkari, nykyinen Ukraina – 25. helmikuuta 2001 Neuilly-sur-Seine, Ranska) oli ranskalainen säveltäjä ja pianisti. Hän syntyi juutalaistaustaiseen perheeseen Ukrainassa, lähellä Lviviä. Glanzberg on säveltänyt elokuvamusiikkia moniin elokuviin ja tehnyt kappaleita muun muassa Édith Piafille ja Petula Clarkille. ==Aiheesta muualla== * Luokka:Ranskalaiset pianistit Luokka:Vuonna 1910 syntyneet Luokka:Vuonna 2001 kuolleet
Merenkulun turvalaite

Merenkulun turvalaite on kulkuväylän merkitsemistä tai muuten vesiliikenteen ohjaamista ja turvaamista varten vesialueelle tai rannalle sijoitettu rakenne laitteineen. Navigointiin ja väylän merkitsemiseen käytettävien merimerkkien lisäksi merenkulun turvalaitteiksi luetaan myös vesiliikennemerkit ja valo- opasteet. Merenkulun turvalaite voi olla kiinteä tai kelluva. Kiinteitä turvalaitteita, jotka on perustettu kiinteästi joko maalle tai veteen (merenpohjaan), ovat mm. majakat, loistot, linjamerkit (linjataulut), suuntamerkit, apuloistot, muut loistot, reunamerkit, tunnusmajakat, kummelit ja tutkamerkit. Kelluvat turvalaitteet, kuten viitat ja poijut, on ankkuroitu pohjaan kettingillä tai köydellä. Jäät voivat talvella siirrellä kelluvia turvalaitteita pois paikoiltaan. Väylän merkitsemiseen käytetyt turvalaitteet kertovat väylän sijainnin silmin havaittavasti. Lisäksi useissa turvalaitteissa on tutkaheijastin tai tutkamajakka. Pimeässä navigointia varten suurimmassa osassa turvalaitteista on valoheijastimet. Kauppamerenkulun väylillä tärkeimmät turvalaitteet on varustettu valoilla. Veneväylillä valolaitteita ei pääsääntöisesti käytetä. Merenkulun turvalaitteet tunnistetaan päivätunnuksen, valotunnuksen, tutkatunnuksen tai värin perusteella. Navigointiin ja yleisen väylän merkitsemiseen tarkoitettu turvalaite merkitään merikartoille. Kuva:Vesiliikennemerkki 10.svg| Merenkulun turvalaite: vesiliikennemerkki − vesiskootterilla ajo kielletty. Kuva:Pyykivi.jpg|Vesiliikennemerkkejä käytännössä: aallokon aiheuttamisen kielto ja nopeusrajoitus (km/h). Kuva:Vesiliikenne-valo-opaste-sulku- sallittu2.gif| Merenkulun turvalaite: valo-opaste − ajo sallittu, sulkuportti on auki, alikulkukorkeus on rajoitettu. Kuva:Leading beacons north of Styrmansholmen.jpg|Kiinteä merenkulun turvalaite: linjataulut. Kuva:Radar target.jpg|Kiinteä merenkulun turvalaite: tutkamerkki. Kuva:FI cairn made of stones painted in white.JPG|Kiinteä merenkulun turvalaite: kummeli. == Katso myös == * Merimerkki * Viitoitusjärjestelmä == Lähteet == == Aiheesta muualla == * Merenkulun turvalaitteet Liikenneviraston sivuilla * Vesiliikennemerkit Luokka:Navigointi Luokka:Merimerkit Luokka:Liikenneturvalaitteet
Ruotsin alle 20-vuotiaiden jääkiekkomaajoukkue

Liitto Svenska Ishockeyförbundet Valmentaja Magnus Hävelidhttps://www.eliteprospects.com/team/756/sweden-u20 Sarjataso MM-Taso U20 Eniten pisteitä Peter Forsberg: 42https://www.eliteprospects.com/team/756/sweden-u20/stats/all-time?sort=PTS Ensimmäinen peli Tšekkoslovakia 6–1 Ruotsi (Leningrad, Neuvostoliitto; 27. joulukuuta 1973) Suurinumeroisin voitto Ruotsi 20–1 Japani (Gävle, Ruotsi; 30. joulukuuta 1992) Suurinumeroisin tappio Kanada 10–2 Ruotsi (Manitoba, Kanada; 30. joulukuuta 1974) Maailmanmestaruuskilpailut kultaa: 2 hopeaa: 12 pronssia: 7 Ruotsin alle 20-vuotiaiden jääkiekkomaajoukkue (ruots. Juniorkronorna) edustaa Ruotsia jääkiekon jääkiekossa alle 20-vuotiaiden kansainvälisissä otteluissa, muun muassa nuorten maailmanmestaruuskilpailuissa. Joukkue on voittanut maailmanmestaruuden vuosina 1981 ja 2012. == Sijoitukset maailmanmestaruuskilpailuissa == * 1974 – 4. * 1975 – pronssia * 1976 – 5. * 1977 – 5. * 1978 – hopeaa * 1979 – pronssia * 1980 – pronssia * 1981 – kultaa * 1982 – 5. * 1983 – 4. * 1984 – 5. * 1985 – 5. * 1986 – 5. * 1987 – pronssia * 1988 – 5. * 1989 – hopeaa * 1990 – 5. * 1991 – 6. * 1992 – hopeaa * 1993 – hopeaa * 1994 – hopeaa * 1995 – pronssia * 1996 – hopeaa * 1997 – 8. * 1998 – 6. * 1999 – 4. * 2000 – 5. * 2001 – 4. * 2002 – 6. * 2003 – 8. * 2004 – 7. * 2005 – 6. * 2006 – 5. * 2007 – 4. * 2008 – hopeaa * 2009 – hopeaa * 2010 – pronssia * 2011 – 4. * 2012 – kultaa * 2013 – hopeaa * 2014 – hopeaa * 2015 – 4. * 2016 – 4. * 2017 – 4. * 2018 – hopeaa * 2019 – 5. * 2020 – 3. * 2021 – 5. * 2022 – pronssia * 2023 – 4. * 2024 – hopeaa Vuodet, jolloin Ruotsi on ollut kisaisäntä, on lihavoitu. == Lähteet == == Aiheesta muualla == * Ruotsi nationalteamsoficehockeyssä Luokka:Ruotsin jääkiekko Luokka:Nuorten jääkiekkomaajoukkueet
Suokilpikonnat

Suokilpikonnat (Emydidae) on kilpikonnien (Testudines) heimo, johon kuuluvia lajeja pidetään usein lemmikkeinä. Heimoon kuuluu kaikkiaan 95 lajia, jotka jaetaan 33 sukuun. Vuonna 2004 IUCN luokitteli 13 heimon lajia uhanalaisiksi. == Ulkonäkö ja koko == Pienimmät suokilpikonnat ovat halkaisijaltaan 11 cm, suurimmat 60 cm. Heimolla ei ole yhteisiä ulkoisia tuntomerkkejä. Kallon rakenteesta ja muualta luustosta löytyy yhteisiä piirteitä. == Levinneisyys ja elinympäristö == Suokilpikonnia tavataan Pohjois-Amerikassa, Etelä-Amerikan pohjoisosissa, Euroopassa, Luoteis-Afrikassa ja Aasiassa. Useimmat lajit elävät makeassa vedessä ja kosteikoissa, muutamat murtovedessä (Malaclemmys terrapin) ja jotkut kuivalla maalla (Terrapene -suku paitsi Terapene coahuila). Lemmikkieläinkauppa on vaikuttanut suokilpikonnien levinneisyyteen: punakorvakilpikonnia on levinnyt alkuperäisen alueensa ulkopuolelle, ja toisaalta eräät aasialaiset lajit ovat käyneet harvinaisiksi, koska niitä kerätään niin paljon myytäviksi. == Suokilpikonnat lemmikkieläiminä == Yleisin lemmikkieläimenä pidettävä laji on punakorvakilpikonna (Trachemys scripta elegans). Saatavilla on myös niin sanottuja keltakorvakilpikonnia (Pseudemys scripta troosti) ja juovakilpikonnia (Chrysemys picta dorsalis). == Luokittelu == Kaksi alaheimoa ja 10 sukua voidaan jakaa seuraavasti: *alaheimo Emydinae **suku Clemmys **suku Emys (sisältää aiemmat suvut Actinemys ja Emydoidea) *** euroopansuokilpikonna (Emys orbicularis) **suku Glyptemys **suku Kotelokilpikonnat (Terrapene) *alaheimo Deirochelyinae **suku Chrysemys **suku Deirochelys **suku Graptemys **suku Malaclemys **suku Pseudemys **suku Trachemys *** punakorvakilpikonna (Trachemys scripta elegans) == Lähteet == == Aiheesta muualla == * Encyclopedia of Life: Emydidae Luokka:Kilpikonnat
Wanted (vuoden 2008 elokuva)

Wanted on vuonna 2008 ensi-iltansa saanut Timur Bekmambetovin ohjaama yhdysvaltalais-saksalainen toimintaelokuva, joka perustuu löyhästi Mark Millarin ja J. G. Jonesin samannimisiin sarjakuviin. Elokuvan ovat käsikirjoittaneet Chris Morgan, Michael Brandt ja Derek Haas. Pääosia näyttelevät Angelina Jolie, James McAvoy, Morgan Freeman, Thomas Kretschmann, Common, Terence Stamp ja Konstantin Habenski. Elokuva kertoo turhautuneesta kirjanpitäjästä Wesley Gibsonista, joka saa tietää olevansa salamurhaajan poika. Hän päättää liittyä salaseura Fraternityyn, jonka jäsen hänen isänsäkin joskus oli. Elokuva menestyi hyvin sekä taloudellisesti että kriitikoiden silmissä. Se oli Oscar-ehdokkaana kahdessa kategoriassa, äänitehosteista ja äänityksestä. Elokuva voitti Empire-palkinnon kategoriassa Best Sci-Fi / Superhero Movie. Elokuvalle on suunniteltu jatko-osaa, mutta hanke ei ole edennyt tuotantoon. == Näyttelijät == == Lähteet == == Aiheesta muualla == * Luokka:Yhdysvaltalaiset toimintaelokuvat Luokka:Vuoden 2008 yhdysvaltalaiset elokuvat Luokka:Sarjakuviin pohjautuvat elokuvat Luokka:Timur Bekmambetovin ohjaamat elokuvat Luokka:Vuoden 2008 saksalaiset elokuvat Luokka:Universal Picturesin elokuvat
Per Berlin

Per Gunnar Börje Berlin (1. elokuuta 1921 Södra Sandby, Lund – 22. joulukuuta 2011 Landskrona) oli ruotsalainen painija. Hän paini suuret arvokisaturnauksensa 73 kg:n sarjassa, jossa saavutti hopeamitalin vapaapainissa Helsingin olympialaisissa 1952 ja pronssimitalin kreikkalais- roomalaisella tyylillä Melbournen olympialaisissa 1956, jossa hän lisäksi tuli neljänneksi vapaapainissa. Vapaapainissa Berlin saavutti myös EM-pronssia Istanbulista 1949. == Elämä ja urheilu-ura == Berlin kilpaili ensimmäiset suuret kansainväliset arvoturnauksensa vapaapainissa ja saavutti ensimmäisen arvokisamitalinsa vuonna 1949 sijoituttuaan Istanbulin EM-kilpailuissa 1949 pronssille painoluokassa 73 kg.Fila-official.com, viitattu 1.1.2012 Hän kilpaili myöhemmissäkin arvoturnauksissaan 73 kg:n sarjassa. Helsingin MM- kilpailuissa 1951 hän tuli neljänneksi. Seuraavana vuonna Helsingin kesäolympialaisissa Berlin voitti kaikki ottelunsa viimeistä, Iranin Abdullah Mojtabavia vastaan käytyä lukuun ottamatta.Wrestling at the 1952 Helsinki Summer Games: Men's Welterweight, Freestyle Round Six Yhdysvaltalainen William Smith voitti sarjan olympiakultaa Berlinin tullessa hopealle.Wrestling at the 1952 Helsinki Summer Games: Men's Welterweight, Freestyle Vuonna 1953 MM-kilpailut käytiin kreikkalais-roomalaisella tyylillä, ja Berlin sijoittui viidenneksi. Seuraavana vuonna 1953 oli jälleen vuorossa vapaapaini, mutta Berlin tuli neljänneksi. Melbournen kesäolympialaisissa 1956 hän hävisi vapaapainissa neljännen kierroksen ottelunsa selätyksellä Neuvostoliiton Vakhtang BalavadzellePer Berlin Biography and Olympic Results , Olympics at Sports-Reference.com ja sijoittui neljänneksi. Kreikkalais-roomalaisessa painissa Berlin hävisi kultaa ja hopeaa voittaneille Mithat Bayrakille ja Vladimir Manejeville ja saavutti näiden jälkeen pronssia. Berlin kuoli 90-vuotiaana Landskronassa 22. joulukuuta 2011.Ruotsin olympiakomitea == Lähteet == * Berlin, Per (SWE) iat.uni-leipzig.de * Ruotsin olympiamitalistit, Ruotsin olympiakomitea === Viitteet === Luokka:Ruotsalaiset kreikkalais- roomalaisen tyylin painijat‎ Luokka:Ruotsalaiset vapaapainijat Luokka:Ruotsalaiset olympiamitalistit Luokka:Vuonna 1921 syntyneet Luokka:Vuonna 2011 kuolleet
Ludomir Różycki

upright|pienoiskuva|Ludomir Różycki, vuosien 1930 ja 1934 välisenä aikana. Ludomir Różycki (18. syyskuuta 1883 Varsova – 1. tammikuuta 1953 Katowice) oli puolalainen säveltäjä ja kapellimestari. Hän kuului Mieczysław Karłowiczin, Karol Szymanowskin ja Grzegorz Fitelbergin kanssa Nuorena Puolana tunnettuun säveltäjien ryhmään. Różycki opiskeli pianonsoittoa ja sävellystä Varsovan konservatoriossa, jossa hänen isänsä toimi professorina. Hän valmistui erinomaisin arvosanoin ja täydensi opintojaan Berliinissä Engelbert Humperdinckin johdolla. Hän aloitti uransa johtamalla oopperaa ja toimimalla Lvivissä pianonsoiton professorina. Różyckin teos Pan Twardowski oli ensimmäinen suurimuotoinen puolalainen baletti, joka esitettiin Puolan ulkopuolella. Sen lisäksi, että teos esitettiin yli 800 kertaa Varsovassa, näytöksiä järjestettiin myös Kööpenhaminassa, Prahassa, Brnossa, Zagrebissa, Belgradissa ja Wienissä. Różyckin muihin teoksiin lukeutuu Jerzy Żuławskin librettoon sävelletty ooppera Eros i Psyche, joka kantaesitettiin Wrocławissa vuonna 1917. Różycki saapui 16. kesäkuuta 1939 lyhyelle vierailulle Suomeen. Hän esiintyi täällä radiossa yhdessä laulajatar Maria Miloszewskan kanssa ohjelman käsittäessä Różyckin pianosävellyksiä ja lauluja sekä kävi radioesiintymisen jälkeen vierailulla säveltäjä Jean Sibeliuksen luona Järvenpään Ainolassa.Puolalainen säveltäjä pikakäynnillä. 20 tuntia aikaa: Käynti Sibeliuksen luona ja radioesiintyminen, Helsingin Sanomat, 18.06.1939, nro 161, s. 8, Kansalliskirjaston digitaaliset aineistot. Viitattu 15.06.2024 == Lähteet == == Aiheesta muualla == * IMSLP: Ilmaisia nuotteja Luokka:Puolalaiset säveltäjät Luokka:Oopperasäveltäjät Luokka:Puolalaiset kapellimestarit Luokka:Vuonna 1883 syntyneet Luokka:Vuonna 1953 kuolleet